એક જ શહેર/ગ્રામ્‍ય વિસ્‍તારમાં ગેસ કનેકશન ટ્રાન્‍સફર માટે આપ જે ગેસ એજન્‍સીનું જોડાણ ધરાવતા હોય તે એજન્‍સી દ્વારા અપાયેલ ઓરીજીનલ સબસ્‍ક્રીપ્‍શન વાઉચર (એસ.વી.) તે એજન્‍સીમાં જમા કરાવવાનું રહેશે. સાથે રહેઠાણ સ્‍થળ બદલાયા અંગેના આધાર પુરાવા રજુ કરવાના રહેશે. ગેસ ડીલર દ્વારા અસલ એસ. વી. વાઉચર પરત લઇને તેની જગ્‍યાએ ટર્મીનેશન ટ્રાન્‍સફર વાઉચર (ટીટીવી) બનાવી આપવામાં આવશે. જેમાં જે એજન્‍સીમાં ટ્રાન્‍સફર જોઇતું હોય તેની નોંધ ડીલર કરશે. એસ.વી. વાઉચરની સાથે ગેસ બોટલ તથા રેગ્‍યુલેટર પરત કરવાનું રહેશે નહિ. પરંતુ રૂબરૂમાં રેગ્‍યુલેટર બતાવી તેના ઉપર દર્શાવેલ નંબરની નોંધણી ડીલર દ્વારા કરવામાં આવશે. ડીલર દ્વારા જે એજન્‍સી માટે ટીટીવી વાઉચર બનેલ હોય તે એજન્‍સીનો સંપર્ક કરી ટીટીવી વાઉચર રજુ કર્યેથી આપને નવું એસ. વી. વાઉચર આપી આપનું જોડાણ ચાલુ કરવામાં આવશે.